
AKTUALIOS EKONOMINĖS INFORMACIJOS SUVESTINĖ
2026 m. Liepa-Rugpjūtis

	Data
	Pateikiamos informacijos apibendrinimas
	Nuoroda / Šaltinis

	Lietuvos eksportui aktuali informacija

	2026 07 09
	Nepaisant JAV muitų tarifų ir lėto euro zonos augimo, Danijos prekių ir paslaugų eksportas išlieka stiprus – gegužės mėnesį jis paaugo 1,3 % iki 189,3 mlrd. DKK. JAV išlieka didžiausia Danijos eksporto rinka (30,9 mlrd. DKK gegužę), nors dėl Donaldo Trumpo protekcionistinės politikos prekių eksportas į JAV sumažėjo apie 10 % nuo metų pradžios. 
	The US is pulling down, but Danish exports are keeping up the pace

	2026 08 27
	Remiantis Islandijos nacionalinio statistikos departamento (Statistics Iceland) duomenimis, liepos mėnesį užfiksuotas 39,4 mlrd. ISK (~262,67 mln. EUR) prekybos deficitas. Šalies eksportas sudarė 86,5 mlrd. ISK (~576,67 mln. EUR), o importas pasiekė 125,9 mlrd. ISK (~839,33 mln. EUR). Atlikti nežymūs pradinio importo vertės koregavimai į mažesnę pusę dėl sumažėjusių aviacinio kuro ir kapitalo prekių importo apimčių. 
	Iceland Inflation Hits Two-Year High

	Tiesioginėms užsienio investicijoms pritraukti į Lietuvą aktuali informacija

	2026 07 09
	Danijos pramonės milžinė „Danfoss“ pasirašė strategiškai svarbų susitarimą įsigyti Italijos grupę „Alfagomma“ (metinė apyvarta 4,6 mlrd. DKK), kuri specializuojasi hidraulinių sistemų skysčių perdavimo komponentų (žarnų, jungčių) ir duomenų centrų aušinimo sprendimų gamyboje. Šis įsigijimas padidins „Danfoss“ šio sektoriaus pajamas iki 15 mlrd. DKK ir sustiprins jos lyderystę. 
	https://borsen.dk/nyheder/virksomheder/danfoss-i-milliardopkob-vaekstforretning-loftes-markant

	2026 08 25
	Žaislų pramonės lyderė „Lego“ pademonstravo išskirtinį augimą – 2026 m. pirmąjį pusmetį pajamos išaugo 21 % (iki 41,9 mlrd. DKK), o grynasis pelnas pakilo 32 % (iki 8,6 mlrd. DKK). Siekdama palaikyti augimą, įmonė masiškai investuoja į gamybinius pajėgumus (gamyklų plėtrai skirta 4,6 mlrd. DKK, statoma nauja gamykla JAV, plečiamas biuras Kopenhagoje bei Bilundo inovacijų centras). 
	Lego grows 21 percent: Heading for sales of DKK 100 billion this year

	2026 07 01
	Islandijos fintech (finansinių technologijų) sektorius, pavyzdžiui, bendrovė „Lucinity“, kuria ir plėtoja pažangius dirbtinio intelekto (AI) įrankius pinigų plovimo prevencijai (AML) ir finansiniam skaidrumui užtikrinti. Tokie sprendimai yra lengvai pritaikomi ir keičiami globaliu mastu. Pateikiama Islandijos Fintech apžvalga.
	Fintech Landscape Scandinavia: Iceland in 2026 | The Fintech Times

	Lietuvos verslo plėtrai užsienyje aktuali informacija

	2026 07 09
	Danijos darbdavių asociacijos (DA) memorandumas atskleidė, kad šalies Imigracijos ir integracijos ministerija per daug padidino minimalaus atlyginimo reikalavimus užsienio darbo jėgai pagal „atlyginimo schemą“ (ordinary amount scheme). 2026 m. minimali riba buvo padidinta net 7,3 % (iki 552 000 DKK, nors turėjo būti 524 000 DKK), nors realus vidutinis algų augimas šalyje siekė tik 4,8 %. Tai apsunkina darbuotojų pritraukimą iš ne ES šalių ir didina verslo sąnaudas.
	Confidential memo: Wage demands for foreign workers are set too high

	2026 08 25
	Danijos vėjo jėgainių gamintoja „Vestas“ pasirašė sutartį dėl 21 vėjo jėgainės su baterijų kaupikliais tiekimo ir montavimo Ukrainoje. Projektas remiamas 750 mln. EUR viešuoju finansavimu iš Danijos valstybinio fondo „Eifo“. Projekto finansavimo sąlyga – Danijoje pagamintų komponentų naudojimas. „Vestas“ vadovas pabrėžia Ukrainos kaip būsimos grynosios energijos eksportuotojos į Europą viziją.
	Vestas CEO after wind effort: "We consider Ukraine to be Mission Impossible" - Jyllands-Posten

	2026 07 06
	Alus pramonės milžinė „Carlsberg“ sukūrė bendrą įmonę su Japonijos „Sapporo Breweries“ veiklai Pietryčių Azijoje vystyti. „Sapporo“ sumokės „Carlsberg“ 4,2 mlrd. DKK (643 mln. USD) už 25 % akcijų paketą, o „Carlsberg“ išlaikys operacinę kontrolę ir gaus išskirtines teises gaminti bei platinti „Sapporo“ produkciją. Tokia korporatyvinė konsolidacija sustiprina Danijos maisto ir gėrimų pramonės pozicijas Azijoje.
	Sapporo to invest $643 million in Carlsberg Southeast Asia venture for 25% stake | Reuters

	Lietuvos turizmo sektoriui aktuali informacija

	2026 08 16
	Dėl klimato kaitos ir varginančių karščių Pietų Europoje stiprėja „coolcation“ (vėsesnių atostogų šiaurėje) kelionių tendencija, kuri itin palanki Danijai – prognozuojama, kad turistų srautai čia per ateinančius 20 metų išaugs 50 %. Šią vasarą Danijos viešbučių užimtumas pasiekė net 80 % (parduota 5,3 % daugiau kambarių nei liepą pernai), o daugiausia svečių sulaukta iš Vokietijos, Šveicarijos, Nyderlandų, Belgijos, Prancūzijos ir Italijos. 
	Fænomenet »coolcation« trækker en strøm af turister til Danmark: »Det har været vores bedste sommer nogensinde« | Arbejdsliv | Business | Berlingske

	2026 07 30
	Islandijoje užsienio turistų srautai išlieka itin reikšmingi ekonomikai ir siekia 2,24–2,3 mln. lankytojų per metus. Liepos ir rugpjūčio mėnesiais per Keflaviko oro uostą fiksuotas didžiausias vasaros sezono lankytojų pikas (viršijantis 290 000–300 000 atvykimų per mėnesį), kas sudaro apie 27 % visų metinių kelionių. Šalyje vyksta strateginis turizmo valdymo pokytis – pagrindinis dėmesys dabar kreipiamas ne į bendro turistų skaičiaus didinimą, o į tolygesnį srautų paskirstymą ištisus metus bei rečiau lankomuose regionuose. 
	Iceland Travel Trends 2026: Data and Booking Insights
Passenger & visitor forecast for 2026 released

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	2026 08 14
	Šiaurės Danijoje (Farsø) pradėjo veikti didžiausias pasaulyje biodujų pagrindu veikiantis anglies dioksido surinkimo ir saugojimo (BECCS) įrenginys „Vesthimmerland Biogas“, priklausantis „BioCirc Group“. Šis įrenginys kasmet surinks ir suskystins apie 130 000 tonų CO2, kuris bus saugomas po Šiaurės jūros dugnu (Greensand projekte). Įrenginio finansavimui sutelkta 27,5 mln. EUR NIB paskola ir 40 mln. EUR iš ES Inovacijų fondo. 
	Inside the world’s largest BECCS plant - Nordic Investment Bank

	2026 07 06
	Danijos gynybos ministerijos dokumentai atskleidė, kad šaliai iki 2033 m. reikia 18,4 mlrd. DKK investicijų į IT infrastruktūrą (duomenų centrus, kabelius, pažangią programinę įrangą), siekiant atitikti NATO standartus ir sukurti dirbtiniu intelektu (DI) pagrįstą bendrą gynybos valdymo tinklą. 
	Secret documents reveal need for new huge investment in defence - TV 2

	2026 08 17
	Danijos ir Vokietijos įmonės „Seasight Solutions“ bei „Stark Defence“ pradeda ginkluotų autonominių laivų, valdomų dirbtinio intelekto, gamybą Ringkobinge. Laivai (12 metrų ilgio) skirti Baltijos jūros ir Arkties regiono stebėsenai ir atgrasymui. Gamybos pajėgumas – iki 100 laivų per metus. Projektą remia NATO investicinis fondas.
	Armed sea drones to be built in Ringkøbing - Jyllands-Posten

	2026 08 19
	Danijos Kopenhagos universiteto profesorius J. P. Steffensen įspėja, kad mažėjantis JAV finansavimas klimato tyrimams ir Summit stoties infrastruktūros atnaujinimui Grenlandijoje kelia grėsmę klimato moksliniams tyrimams. JAV publikacijų skaičius apie Grenlandiją 2015-2024 m. sumažėjo 23 %. Europos šalys raginamos labiau bendradarbiauti ir apsaugoti nepriklausomus Grenlandijos ledo gręžinių ir klimato tyrimus.
	Danish ice core researcher sees ominous signal from the United States: It's a warning to us in the Kingdom and to Europe | Greenland | DR

	Lietuvos ekonominiam saugumui aktuali informacija

	2026 07 02
	Danijos laivų statykla „Fayard“ Odensėje toliau aptarnauja Rusijos suskystintų gamtinių dujų (SGD) tanklaivį „Rudolf Samoylovich“, nepaisant to, kad laivas nuo 2025 m. gruodžio yra įtrauktas į Ukrainos sankcijų sąrašą. Nors ES sankcijos šią veiklą uždraus tik nuo 2026 m., laivų statyklos veiksmai sulaukė griežtos Danijos premjerės M. Frederiksen Kritikos.
	Dansk milliardær fik massiv kritik. Nu er nyt skib med russisk gas anløbet hans værft | Virksomheder | Business | Berlingske

	2026 07 13
	Danija kartu su 8 kitomis Europos valstybėmis (Prancūzija, Vokietija, Italija ir kt.) įsteigė integruotą gynybinį aljansą prieš balistines raketas bendradarbiaujant su Ukraina. Aljansas siekia plėtoti savarankišką Europos priešraketinės gynybos pajėgumą, nepriklausomai nuo JAV sistemų. Į projektą įtraukta Danijos radarų specialistė „Weibel Scientific“. 
	Several European countries enter into cooperation on common air defence - Jyllands-Posten

	2026 08 19
	Danijos gynybos ministerijos Materialiųjų išteklių ir pirkimų agentūra pasirašė sutartį su įmone „Terma“ dėl antidronų valdymo sistemos tiekimo gynybos objektų ir kritinės infrastruktūros apsaugai („dronų skydo“ kūrimas). 
	The Danish Defence signs agreement with Terma on anti-drone system | India | DR

	2026 08 14
	Danijos akmens vatos gamintoja „Rockwool“ sulaukė 660 mln. DKK ieškinio Maskvos teisme iš savo Rusijos dukterinės įmonės, kurios kontrolę prarado sausio mėnesį, perduodant gamyklas valstybės paskirtam administratoriui. „Rockwool“ atsisako vykdyti bet kokius Rusijos teismų sprendimus, nes tai pažeistų tarptautines sankcijas. 
	Rockwool sagsøges af sit eget russiske datterselskab | Business | Berlingske

	Bendra akreditacijos valstybių ekonominė informacija

	2026 08 18
	Prognozuojama, kad Danijos ekonomika 2026 m. augs 4,2 %, o prie to prisideda rekordiškai aukštas užimtumas, žema infliacija, stiprus farmacijos („Novo Nordisk“) sektorius ir atsparus eksportas.
	New sensational figures for the Danish economy

	2026 07 13
	Danijos centrinis bankas nukrypo nuo keturis dešimtmečius taikytos griežtos Danijos kronos (DKK) kurso gynimo politikos prieš eurą (EUR santykis pasiekė žemiausią lygį – 7,4738), atlikdamas tik minimalias intervencijas (700 mln. DKK birželį). Tai sukuria tam tikrą neapibrėžtumą finansų sektoriuje dėl galimo palūkanų normų koregavimo.
	Pas på Nationalbanken – intet er, som det plejer | Økonomi | Business | Berlingske

	2026 08 10
	Infliacija Danijoje liepos mėnesį sumažėjo iki 1,7 % (birželį buvo 1,9 %), o bazinė infliacija išliko ties 2,3 %. Danijos infliacija yra viena mažiausių Europos Sąjungoje (ES vidurkis birželį siekė 2,9 %).
	Inflation falls in Denmark

	2026 08 27
	Danija, Vokietija ir dar 4 ES šalys (Nyderlandai, Austrija, Suomija, Švedija) paragino keliais šimtais milijardų eurų sumažinti Europos Komisijos siūlomą 2028–2034 m. ES biudžetą (kurio bendra vertė – 2000 mlrd. EUR), siekdamos didesnio biudžetinio drausmingumo ir išlaidų peržiūrėjimo.
	Danmark og Tyskland kræver besparelser i nyt EU-budget | Politik | Samfund | Berlingske

	2026 08 30
	Metinė infliacija Islandijoje liepą pakilo iki 5,3 %, o rugpjūtį pasiekė 5,6 % (aukščiausias lygis nuo 2024 m. rugpjūčio). Kainų augimą labiausiai skatino švietimo paslaugos, būstas, komunalinės išlaidos, maisto produktai bei ryšių paslaugos. Reaguodamas į infliacinį spaudimą, Islandijos centrinis bankas (Seðlabanki Íslands) rugpjūčio 19 d. padidino bazinę palūkanų normą 25 baziniais punktais – iki 8,0 %. Tai buvo trečias palūkanų didinimas iš eilės. Tuo pat metu užfiksuotas BVP susitraukimas – antrąjį ketvirtį (Q2) ekonomika susitraukė 1,1 %.
	Central Bank of Iceland Raises Key Rate to 8%
Eik stock and Iceland economy update as investors watch GDP setback

	Kita ekonominiam bendradarbiavimui aktuali informacija

	2026 08 18
	Skaitmeninis bankas „Revolut“ pranešė 2027 m. atidarysiantis savo pirmąjį oro uosto verslo klasės laukiamąjį Kopenhagos oro uoste, kuris bus didžiausias Šengeno zonoje. „Revolut“ šiuo metu turi 400 tūkst. klientų Danijoje, siekia gauti Danijos bankininkystės licenciją ir teikti vietinius IBAN numerius. 
	Digital bank åbner første lufthavnslounge i København i 2027 | Virksomheder | Business | Berlingske

	2026 08 30
	2026 m. rugpjūčio 29 d. įvykusiame referendume Islandijos gyventojai 52,8 % balsų atmetė pasiūlymą atnaujinti stojimo į Europos Sąjungą (ES) derybas. Pagrindinis visuomenės ir žvejybos sektoriaus argumentas buvo siekis išlaikyti išskirtinę nacionalinę kontrolę savo jūrų zonose ir išvengti ES bendrosios žuvininkystės politikos kvotų bei apribojimų. Žemės ūkio sektorius taip pat aktyviai prisidėjo, baimindamasis pigesnio importo iš ES ir subsidijų tvarkos pokyčių. 
	Iceland rejects potential EU membership talks | Courthouse News Service

